CELEX: 32017D0344
Language: bg
Date: 2016-12-14 00:00:00
Title: Решение (ЕС) 2017/344 на Европейския парламент и на Съвета от 14 декември 2016 година относно мобилизирането на маржа за непредвидени обстоятелства през 2017 г.

28.2.2017   
            
            
               BG
            
            
               Официален вестник на Европейския съюз
            
            
               L 50/57
            
         РЕШЕНИЕ (ЕС) 2017/344 НА ЕВРОПЕЙСКИЯ ПАРЛАМЕНТ И НА СЪВЕТА
   от 14 декември 2016 година
   относно мобилизирането на маржа за непредвидени обстоятелства през 2017 г.
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (1), и по-специално точка 14, втора алинея от него,
   като взеха предвид предложението на Европейската комисия,
   като имат предвид, че:
   
               (1)
            
            
               В член 13 от Регламент (ЕС, Евратом) № 1311/2013 на Съвета (2) е предвиден марж за непредвидени обстоятелства в размер до 0,03 % от брутния национален доход на Съюза.
            
         
               (2)
            
            
               Съгласно член 6 от посочения регламент Комисията е изчислила абсолютната стойност на маржа за непредвидени обстоятелства за 2017 г. (3).
            
         
               (3)
            
            
               След като бяха разгледани всички други финансови възможности за реагиране в непредвидени обстоятелства в рамките на таваните за 2017 г. за поети задължения по функции 3 (Сигурност и гражданство) и 4 (Глобална Европа)от многогодишната финансова рамка, и след като беше мобилизиран Инструментът за гъвкавост в размер на пълната сума от 530 милиона евро, предвидена за 2017 г., мобилизирането на маржа за непредвидени обстоятелства е необходимо за покриване на нуждите вследствие на кризата с миграцията, бежанците и сигурността, като се увеличат бюджетните кредити за поети задължения в общия бюджет на Съюза за финансовата 2017 година над тавана за поети задължения по функции 3 и 4 от многогодишната финансова рамка.
            
         
               (4)
            
            
               С оглед на тази много специфична ситуация условието за крайно средство, предвидено в член 13, параграф 1 от Регламент (ЕС, Евратом) № 1311/2013, е изпълнено.
            
         
               (5)
            
            
               С цел да се сведе до минимум необходимото време за мобилизиране на маржа за непредвидени обстоятелства, настоящото решение следва да се прилага от началото на финансовата 2017 година,
            
         ПРИЕХА НАСТОЯЩОТО РЕШЕНИЕ:
   Член 1
   За целите на общия бюджет на Съюза за финансовата 2017 година се мобилизира маржът за непредвидени обстоятелства, за да се осигури сума в размер на 1 176 030 960 EUR под формата на бюджетни кредити за поети задължения над тавана за поети задължения по функция 3 (Сигурност и гражданство) и сума в размер на 730 120 000 EUR под формата на бюджетни кредити за поети задължения над тавана за поети задължения по функция 4 (Глобална Европа) на многогодишната финансова рамка.
   Член 2
   Общата сума от 1 906 150 960 EUR под формата на бюджетни кредити за поети задължения, която е резултат от член 1, се компенсира от маржовете под таваните за поетите задължения за периода 2017—2019 г. за следните функции от многогодишната финансова рамка:
   
               а)
            
            
               2017 г.:
               
                           i)
                        
                        
                           функция 2 (Устойчив растеж: природни ресурси): 575 000 000 EUR;
                        
                     
                           ii)
                        
                        
                           функция 5 (Администрация): 507 268 804 EUR;
                        
                     
         
               б)
            
            
               2018 г.: функция 5 (Администрация): 570 000 000 EUR;
            
         
               в)
            
            
               2019 г.: функция 5 (Администрация): 253 882 156 EUR.
            
         Член 3
   Настоящото решение влиза в сила в деня на публикуването му в Официален вестник на Европейския съюз.
   То се прилага от 1 януари 2017 г.
   
      Съставено в Страсбург на 14 декември 2016 година.
      
         
            За Европейския парламент
         
         
            Председател
         
         M. SCHULZ
      
      
         
            За Съвета
         
         
            Председател
         
         I. KORČOK
      
   
   
      (1)  ОВ C 373, 20.12.2013 г., стр. 1.
   
      (2)  Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).
   
      (3)  Съобщение на Комисията до Съвета и Европейския парламент от 30 юни 2016 г. относно техническата корекция на финансовата рамка за 2017 г. в съответствие с промените в БНД (COM(2016) 311).